‘ใบโพธิ์’ จับมือแบงก์พม่าเปิดโอนเงิน
นายไตรรงค์ บุตรากาศ ผู้ช่วยผู้จัดการใหญ่สาย GTS ธนาคาร
27 เม.ย. 2556

นายไตรรงค์ บุตรากาศ ผู้ช่วยผู้จัดการใหญ่สาย GTS ธนาคารไทยพาณิชย์ เปิดเผยว่า ธนาคารได้ร่วมมือกับธนาคารคันบาวซา ซึ่งเป็นธนาคารเอกชนที่มีฐานเงินฝากใหญ่ที่สุดในประเทศเมียนมาร์ ให้บริการโอนเงินไปเมียนมาร์ผ่านตู้เอทีเอ็มจำนวน 8,700 ตู้ของธนาคาร เพื่อเจาะกลุ่มลูกค้าแรงงานเมียนมาร์ที่เข้ามาทำงานในประเทศไทย ซึ่งปัจจุบันมีอยู่กว่า 1.34 ล้านคน ให้สามารถโอนเงินกลับประเทศได้สะดวก รวดเร็ว และปลอดภัย โดยจะเปิดให้โอนเงินได้วันละไม่เกิน 1 แสนบาท สำหรับบัตรเอทีเอ็มและวันละไม่เกิน 2 แสนบาท สำหรับบัตรเดบิต คิดค่าธรรมเนียมอัตราเดียวที่ 200 บาทต่อครั้ง 
นายเนียว มินท์ กรรมการผู้จัดการ ธนาคารคันบาวซา กล่าวว่า บริการใหม่นี้ช่วยลดค่าใช้จ่ายของชาวเมียนมาร์ในการโอนเงินรายได้กลับไปยังครอบครัว จากที่ก่อนหน้านี้แรงงานมักจะใช้บริการนอกระบบที่เรียกว่า โพยก๊วน ซึ่งมีค่าใช้จ่ายตั้งแต่ 400-1,000 บาทต่อครั้ง